ประกาศกระทรวงมหาดไทยประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่จังหวัดพิษณุโลก อาศัยอำนาจตามความในมาตรา๑๓ แห่งพระราชบัญญัติควบคุมอาคาร พ.ศ. ๒๕๒๒อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทย โดยคำแนะนำของอธิบดีกรมโยธาธิการและผังเมืองจึงออกประกาศไว้ ดังต่อไปนี้ข้อ๑ ในประกาศนี้อาคารพาณิชยกรรมประเภทค้าปลีกค้าส่ง หมายความว่าอาคารที่ใช้เพื่อประโยชน์ในการขายปลีก หรือขายส่ง หรือทั้งขายปลีกและขายส่งซึ่งมีสินค้าอุปโภคและบริโภคที่ใช้ในชีวิตประจำวัน แต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนพื้นที่อาคารพาณิชยกรรมประเภทค้าปลีกค้าส่งหมายความว่าพื้นที่อาคารที่ใช้ประโยชน์เพื่อประกอบกิจการพาณิชยกรรมประเภทค้าปลีกค้าส่งเท่านั้นโดยไม่ต้องนำพื้นที่ส่วนอื่นที่อยู่ภายในอาคารมารวมคำนวณด้วย เช่น ห้องน้ำห้องส้วม พื้นที่เก็บสินค้า สำนักงาน ฯลฯระดับพื้นดิน หมายความว่าระดับพื้นดินที่ก่อสร้างกรณีไม่มีการถมดินหรือระดับพื้นดินที่ก่อสร้างกรณีมีการถมดินที่ไม่สูงกว่าระดับถนนที่อยู่ใกล้ที่สุดหรือระดับถนนกรณีมีการถมดินสูงกว่าระดับถนนที่อยู่ใกล้ที่สุดข้อ๒ การคำนวณพื้นที่ใช้สอยอาคารพาณิชยกรรมประเภทค้าปลีกค้าส่งให้คำนวณเฉพาะพื้นที่อาคารที่ใช้ประโยชน์เพื่อประกอบกิจการพาณิชยกรรมประเภทค้าปลีกค้าส่งเท่านั้นโดยไม่ต้องนำพื้นที่ส่วนอื่นที่อยู่ในอาคารมารวมคำนวณด้วย เช่น ห้องน้ำ ห้องส้วมพื้นที่เก็บสินค้า สำนักงาน ฯลฯข้อ๓ ประกาศนี้ให้ใช้บังคับในพื้นที่จังหวัดพิษณุโลกเว้นแต่พื้นที่บริเวณตามกฎกระทรวงกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลบ้านกร่างตำบลจอมทอง ตำบลปากโทก ตำบลหัวรอ ตำบลดอนทอง ตำบลพลายชุมพล ตำบลสมอแข ตำบลบ้านคลองตำบลอรัญญิก ตำบลในเมือง ตำบลวัดจันทร์ ตำบลท่าทอง ตำบลบึงพระ และตำบลท่าโพธิ์อำเภอเมืองพิษณุโลก และตำบลวังทอง และตำบลวังพิกุล อำเภอวังทอง จังหวัดพิษณุโลกพ.ศ. ๒๕๔๗ข้อ๔ ให้กำหนดพื้นที่บางส่วนในท้องที่จังหวัดพิษณุโลกเว้นแต่บริเวณท้องที่ ดังต่อไปนี้๑) ในท้องที่เขตเทศบาลตำบลวังทอง อำเภอวังทอง๒) ในท้องที่เขตเทศบาลตำบลนครไทย อำเภอนครไทย๓) ในท้องที่เขตเทศบาลตำบลบ้านแยง อำเภอนครไทย๔) ในท้องที่เขตเทศบาลตำบลพรหมพิราม อำเภอพรหมพิราม๕) ในท้องที่เขตเทศบาลตำบลวงฆ้อง อำเภอพรหมพิราม๖) ในท้องที่เขตเทศบาลตำบลวัดโบสถ์ อำเภอวัดโบสถ์๗) ในท้องที่เขตเทศบาลตำบลป่าแดง อำเภอชาติตระการ๘) ในท้องที่เขตเทศบาลตำบลเนินมะปราง อำเภอเนินมะปราง๙) ในท้องที่เขตเทศบาลตำบลไทรย้อย อำเภอเนินมะปราง๑๐) ในท้องที่เขตเทศบาลตำบลบ้านมุง อำเภอเนินมะปราง๑๑) ในท้องที่เขตเทศบาลตำบลบางกระทุ่ม อำเภอบางกระทุ่ม๑๒) ในท้องที่เขตเทศบาลตำบลเนินกุ่ม อำเภอบางกระทุ่ม๑๓) ในท้องที่เขตเทศบาลตำบลบางระกำ อำเภอบางระกำ๑๔) ในท้องที่เขตเทศบาลตำบลพันเสา อำเภอบางระกำ๑๕) ในท้องที่เขตเทศบาลตำบลบึงระมาณ อำเภอบางระกำ๑๖) ในท้องที่เขตเทศบาลตำบลปลักแรด อำเภอบางระกำ๑๗) ในท้องที่เขตเทศบาลตำบลบางระกำเมืองใหม่ อำเภอบางระกำ๑๘) ในท้องที่เขตเทศบาลตำบลบ้านใหม่ อำเภอเมืองพิษณุโลก๑๙) ในท้องที่เขตเทศบาลตำบลพลายชุมพล อำเภอเมืองพิษณุโลก๒๐) ในท้องที่เขตเทศบาลตำบลหัวรอ อำเภอเมืองพิษณุโลก๒๑) ในท้องที่เขตเทศบาลเมืองอรัญญิก อำเภอเมืองพิษณุโลก๒๒) ในท้องที่ตำบลมะขามสูง อำเภอเมืองพิษณุโลก๒๓) ในท้องที่ตำบลบ้านป่า อำเภอเมืองพิษณุโลก๒๔) ในท้องที่ตำบลปากโทก อำเภอเมืองพิษณุโลก๒๕) ในท้องที่ตำบลดอนทอง อำเภอเมืองพิษณุโลก๒๖) ในท้องที่ตำบลไผ่ขอดอน อำเภอเมืองพิษณุโลก๒๗) ในท้องที่ตำบลจอมทอง อำเภอเมืองพิษณุโลก๒๘) ในท้องที่ตำบลบ้านกร่าง อำเภอเมืองพิษณุโลก๒๙) ในท้องที่ตำบลบ้านคลอง อำเภอเมืองพิษณุโลก๓๐) ในท้องที่ตำบลสมอแข อำเภอเมืองพิษณุโลก๓๑) ในท้องที่ตำบลวัดจันทร์ อำเภอเมืองพิษณุโลก๓๒) ในท้องที่ตำบลในเมือง อำเภอเมืองพิษณุโลก๓๓) ในท้องที่ตำบลท่าทอง อำเภอเมืองพิษณุโลก๓๔) ในท้องที่ตำบลท่าโพธิ์ อำเภอเมืองพิษณุโลก๓๕) ในท้องที่ตำบลบึงพระ อำเภอเมืองพิษณุโลก๓๖) ในท้องที่ตำบลวัดพริก อำเภอเมืองพิษณุโลก๓๗) ในท้องที่ตำบลวังน้ำคู้ อำเภอเมืองพิษณุโลก๓๘) ในท้องที่ตำบลงิ้วงาม อำเภอเมืองพิษณุโลก๓๙) ในท้องที่ตำบลวัดโบสถ์ อำเภอวัดโบสถ์๔๐) ในท้องที่ตำบลคันโช้ง อำเภอวัดโบสถ์๔๑) ในท้องที่ตำบลหินลาด อำเภอวัดโบสถ์๔๒) ในท้องที่ตำบลบ้านยาง อำเภอวัดโบสถ์๔๓) ในท้องที่ตำบลท่างาม อำเภอวัดโบสถ์๔๔) ในท้องที่ตำบลท้อแท้ อำเภอวัดโบสถ์๔๕) ในท้องที่ตำบลหอกลอง อำเภอพรหมพิราม๔๖) ในท้องที่ตำบลมะตูม อำเภอพรหมพิราม๔๗) ในท้องที่ตำบลพรหมพิราม อำเภอพรหมพิราม๔๘) ในท้องที่ตำบลทับยายเชียง อำเภอพรหมพิราม๔๙) ในท้องที่ตำบลหนองแขม อำเภอพรหมพิราม๕๐) ในท้องที่ตำบลวงฆ้อง อำเภอพรหมพิราม๕๑) ในท้องที่ตำบลดงประคำ อำเภอพรหมพิราม๕๒) ในท้องที่ตำบลมะต้อง อำเภอพรหมพิราม๕๓) ในท้องที่ตำบลวังวน อำเภอพรหมพิราม๕๔) ในท้องที่ตำบลศรีภิรมย์ อำเภอพรหมพิราม๕๕) ในท้องที่ตำบลตลุกเทียม อำเภอพรหมพิราม๕๖) ในท้องที่ตำบลชัยนาม อำเภอวังทอง๕๗) ในท้องที่ตำบลวังทอง อำเภอวังทอง๕๘) ในท้องที่ตำบลวังพิกุล อำเภอวังทอง๕๙) ในท้องที่ตำบลดินทอง อำเภอวังทอง๖๐) ในท้องที่ตำบลหนองพระ อำเภอวังทอง๖๑) ในท้องที่ตำบลท่าหมื่นราม อำเภอวังทอง๖๒) ในท้องที่ตำบลแม่ระกา อำเภอวังทอง๖๓) ในท้องที่ตำบลวังนกแอ่น อำเภอวังทอง๖๔) ในท้องที่ตำบลแก่งโสภา อำเภอวังทอง๖๕) ในท้องที่ตำบลบ้านกลาง อำเภอวังทอง๖๖) ในท้องที่ตำบลพันชาลี อำเภอวังทอง๖๗) ในท้องที่ตำบลท่านางงาม อำเภอบางระกำ๖๘) ในท้องที่ตำบลปลักแรด อำเภอบางระกำ๖๙) ในท้องที่ตำบลวังอิทก อำเภอบางระกำ๗๐) ในท้องที่ตำบลคุยม่วง อำเภอบางระกำ๗๑) ในท้องที่ตำบลชุมแสงสงคราม อำเภอบางระกำ๗๒) ในท้องที่ตำบลบ่อทอง อำเภอบางระกำ๗๓) ในท้องที่ตำบลหนองกุลา อำเภอบางระกำ๗๔) ในท้องที่ตำบลบึงกอก อำเภอบางระกำ๗๕) ในท้องที่ตำบลนิคมพัฒนา อำเภอบางระกำ๗๖) ในท้องที่ตำบลบ้านไร่ อำเภอบางกระทุ่ม๗๗) ในท้องที่ตำบลนครป่าหมาก อำเภอบางกระทุ่ม๗๘) ในท้องที่ตำบลท่าตาล อำเภอบางกระทุ่ม๗๙) ในท้องที่ตำบลไผ่ล้อม อำเภอบางกระทุ่ม๘๐) ในท้องที่ตำบลสนามคลี อำเภอบางกระทุ่ม๘๑) ในท้องที่ตำบลโคกสลุด อำเภอบางกระทุ่ม๘๒) ในท้องที่ตำบลบางกระทุ่ม อำเภอบางกระทุ่ม๘๓) ในท้องที่ตำบลวังโพรง อำเภอเนินมะปราง๘๔) ในท้องที่ตำบลวังยาง อำเภอเนินมะปราง๘๕) ในท้องที่ตำบลชมพู อำเภอเนินมะปราง๘๖) ในท้องที่ตำบลบ้านน้อยซุ้มขี้เหล็ก อำเภอเนินมะปราง๘๗) ในท้องที่ตำบลบ้านพร้าว อำเภอนครไทย๘๘) ในท้องที่ตำบลเนินเพิ่ม อำเภอนครไทย๘๙) ในท้องที่ตำบลห้วยเฮี้ย อำเภอนครไทย๙๐) ในท้องที่ตำบลหนองกะท้าว อำเภอนครไทย๙๑) ในท้องที่ตำบลนครชุม อำเภอนครไทย๙๒) ในท้องที่ตำบลนาบัว อำเภอนครไทย๙๓) ในท้องที่ตำบลยางโกลน อำเภอนครไทย๙๔) ในท้องที่ตำบลบ่อโพธ์ อำเภอนครไทย๙๕) ในท้องที่ตำบลท่าสะแก อำเภอชาติตระการ๙๖) ในท้องที่ตำบลสวนเมี่ยง อำเภอชาติตระการ๙๗) ในท้องที่ตำบลบ้านดง อำเภอชาติตระการ๙๘) ในท้องที่ตำบลป่าแดง อำเภอชาติตระการ๙๙) ในท้องที่ตำบลชาติตระการ อำเภอชาติตระการเป็นบริเวณห้ามก่อสร้างอาคารพาณิชยกรรมประเภทค้าปลีกค้าส่งดังต่อไปนี้(๑)ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกัน เพื่อประกอบกิจการในอาคารหลังเดียวกันหรือหลายหลังตั้งแต่ ๒๐๐ ตารางเมตรขึ้นไป เว้นแต่(ก)อาคารพาณิชยกรรมประเภทค้าปลีกค้าส่ง ที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๒๐๐ ตารางเมตร แต่ไม่เกิน ๑,๐๐๐ ตารางเมตร ต้องเป็นไปตามข้อกำหนดดังต่อไปนี้๑)ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๕๐๐ เมตรภายในระยะตามวรรคแรกตลอดแนว โดยเริ่มจากศูนย์กลางปากทางเข้าออกไปจนถึงทางร่วมทางแยกในระยะ ๕๐๐ เมตรต้องมีเกาะกลางถนนและห้ามมีช่องทางเลี้ยวหรือช่องทางกลับรถ๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๓๔)มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕๕)มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ๒๐๖)มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗)มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะ ไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘)อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน และสถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารถึงแนวเขตที่ดินของสถานที่ดังกล่าว๙)มีที่จอดรถยนต์ไม่น้อยกว่า ๑ คัน ต่อพื้นที่อาคาร ๒๐ ตารางเมตร เศษของ ๒๐ตารางเมตร ให้คิดเป็น ๒๐ ตารางเมตร๑๐)ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวก(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวหรือหลายหลัง เกิน๑,๐๐๐ ตารางเมตร ต้องเป็นไปตามข้อกำหนด ดังต่อไปนี้๑)มีระยะห่างจากเขตเทศบาลที่อยู่ในเขตผังเมืองรวม ไม่น้อยกว่า ๑๕ กิโลเมตรโดยวัดระยะทางตามแนวถนนสายหลัก๒)ที่ดินแปลงที่ตั้งอาคารจะต้องอยู่ติดถนนสาธารณะที่มีขนาดเขตทางไม่น้อยกว่า ๔๐ เมตร๓)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๕๐๐ เมตร และมีทางคู่ขนานกับถนนสาธารณะเชื่อมต่อกับทางเข้าออกของรถยนต์๔)มีที่ว่างไม่น้อยกว่า ๘๐ เมตร ใน ๑๐๐ ส่วนของพื้นที่ดินที่ใช้เป็นที่ตั้งอาคาร๕)มีค่าสูงสุดของอัตราส่วนพื้นที่รวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๖)มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ๒๐๗)มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๗๕ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘)มีที่ว่างด้านข้างและด้านหลังของอาคารห่างจากที่ดินของผู้อื่นหรือเขตทางของถนนสาธารณะไม่น้อยกว่า ๒๐ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๙)อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน และสถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๑๐)มีที่จอดรถยนต์ไม่น้อยกว่า ๑ คัน ต่อพื้นที่อาคาร ๒๐ ตารางเมตร สำหรับ ๑,๐๐๐ตารางเมตรแรก ส่วนที่เกิน ๑,๐๐๐ ตารางเมตรให้มีที่จอดรถยนต์ไม่น้อยกว่า ๑ คันต่อพื้นที่อาคาร ๔๐ ตารางเมตร เศษของ ๔๐ตารางเมตร ให้คิดเป็น ๔๐ ตารางเมตร๑๑)ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตร และสามารถขนย้ายมูลฝอยได้โดยสะดวก(๒)ภายในท้องที่ ๑) ถึง ๒๑) ห้ามบุคคลใดก่อสร้างอาคารพาณิยกรรมประเภทค้าปลีกค้าส่ง ที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๒๐๐ ตารางเมตร(๓)ภายในท้องที่ ๒๒) ถึง ๙๙) ห้ามบุคคลใดก่อสร้างอาคารพาณิยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตรกรณีอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวหรือหลายหลังตั้งแต่ ๒๐๐ ตารางเมตร แต่ไม่เกิน ๑,๐๐๐ ตารางเมตรต้องเป็นไปตามข้อกำหนดในข้อ ๔ (๑) (ก) และเกินกว่า ๑,๐๐๐ตารางเมตร ต้องเป็นไปตามข้อกำหนดในข้อ ๔ (๑) (ข)การวัดความสูงของอาคารให้วัดจากระดับพื้นดินถึงพื้นดาดฟ้าสำหรับอาคารทรงจั่วหรือปั้นหยาให้วัดจากระดับพื้นดินถึงยอดผนังของชั้นสูงสุดข้อ๕ ประกาศกระทรวงมหาดไทยนี้มิให้ใช้บังคับแก่อาคารที่มีอยู่ก่อนการใช้บังคับกฎหมายว่าด้วยการควบคุมอาคารและอาคารที่ได้รับอนุญาตให้ก่อสร้างตามกฎหมายว่าด้วยการควบคุมอาคารในพื้นที่ที่กำหนดตามข้อ๔ ก่อนหรือในวันที่ประกาศกระทรวงมหาดไทยนี้ใช้บังคับ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ๖ ประกาศกระทรวงมหาดไทยนี้มิให้ใช้บังคับแก่อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ประกาศกระทรวงมหาดไทยนี้ใช้บังคับ และยังก่อสร้าง ดัดแปลงหรือเปลี่ยนการใช้ไม่แล้วเสร็จ แต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ๗[๑] ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๗พฤศจิกายน พ.ศ. ๒๕๕๖จารุพงศ์ เรืองสุวรรณรัฐมนตรีว่าการกระทรวงมหาดไทยปริยานุช/ผู้จัดทำ๑๑ ธันวาคม ๒๕๕๖โชติกานต์/ผู้ตรวจ๑๓ ธันวาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๗๕ ง/หน้า ๑๓/๖ ธันวาคม ๒๕๕๖